საქართველოს საბჭოების VIII ყრილობა
საქართველოს საბჭოების VIII ყრილობა (15 ნოემბერი, 1936 და 10 — 13 თებერვალი, 1937, თბილისი) — საქართველოს საბჭოების რიგით მერვე ყრილობა. პირველ სხდომაზე განიხილა სსრკ კონსტიტუციის პროექტის საყოველთაო-სახალხო განხილვის შედეგები და საქართველოს სსრ კონსტიტუციის პროექტი. ყრილობამ დაადგინა მორიგი სხდომების მოწვევა სსრკ VIII საგანგებო ყრილობის ჩატარების შემდეგ, რომელსაც უნდა მიეღო ახალი კონსტიტუცია. აირჩია დელეგატები სსრკ VIII-საგანგებო ყრილობაზე. თებერვალში ყრილობამ მუშაობის განახლების შემდეგ მიიღო საქართველოს სსრ ახალი კონსტიტუცია. ამასთან, დაადგინა ამიერკავკასიის სფსრ-ისა და მისი ხელმძღვანელი ორგანოების ლიკვიდაცია.